03/06/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2019/18509 pola que se aproban as Bases reguladoras e a Convocatoria de bolsas para estudos de danza e tres premios á excelencia na danza clásica do alumnado do Conservatorio Profesional de Danza da Deputación da Coruña no ano 2019

Por resolución do Presidente nº 18509, do 28 de maio de 2019, aprobáronse as Bases reguladoras e a Convocatoria de bolsas para estudos de danza e tres premios á excelencia na danza clásica do alumnado do Conservatorio Profesional de Danza da Deputación da Coruña no ano 2019, que se transcriben deseguido: O obxecto da presente convocatoria é a concesión de bolsas para o perfeccionamento de estudos de danza e tres premios á excelencia na danza clásica do alumnado do Conservatorio Profesional de Danza desta Deputación, con cargo á partida orzamentaria 0650/3261/481 do Orzamento provincial do ano 2019, por importe total de 30.000 €. As bolsas terán un importe mínimo de 100 €. A contía das bolsas establecerase en función dos seguintes criterios: a) Importe da matrícula do curso: ata un máximo de 500 € b) Importe fixo por días de duración do curso, en concepto de axudas de custe, de acordo co R. D.462/2002, calculado segundo o seguinte: * Cursos realizados en España: 76 €/día axuda completa: 28 €/día manutención e 48 €/día aloxamento * Cursos realizados no estranxeiro: 152 €/día axuda completa; 56 €/día manutención e 96 €/día aloxamento. c) Importe por desprazamentos: aboaranse os gastos xustificados mediante billetes de transporte público ou no caso de facerse en coche particular, a razón de 0,19 €/km. Si a contía resultante da aplicación dos criterios citados é inferior a 100 €, denegarase a solicitude de bolsa. Os premios á excelencia na danza clásica concederanse a tres estudantes con sobresaliente ou matrícula de honra na materia de danza clásica no presente curso, terán un importe de 500€ e serán compatibles coas solicitudes de bolsas. As bolsas e premios desta convocatoria tramitaranse de xeito telemático a través da plataforma SUBTEL. A tramitación telemática aplicarase a todas as fases do procedemento: solicitude, concesión, pago; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 40 da Lei 39/2015, do 1 de outubro, do procedemento administrativo común das administracións públicas, notificaránselles ás persoas interesadas as resolucións e actos administrativos que afecten os seus dereitos e intereses. A resolución desta convocatoria, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, notificarase mediante publicación na páxina web da Deputación, e producirá os mesmos efectos que a notificación individualizada. Poderá participar na presente convocatoria de bolsas o alumnado do Conservatorio Profesional de Danza da Deputación da Coruña, que queira realizar cursos de danza, tanto en España coma no estranxeiro, e para os premios as persoas que obtivesen nota de sobresaliente ou matrícula de honra na materia de danza clásica no presente curso. Para o caso das persoas menores de idade, o/a solicitante será sempre o/a menor, e o/a representante (persoa que obrigatoriamente presenta a solicitude neste caso) será o pai, nai ou titor/titora legal do/a menor, que, ademais, se responsabilizará de todas as obrigas derivadas de que o seu fillo/a sexa titular/beneficiario/a da bolsa. As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. Achegarase tamén a seguinte documentación: 3.1.- Documento nacional de identidade ou documento que regulamentariamente o substitúa do alumno/a solicitante da bolsa e, no seu caso, de ser menor, a persoa que o represente.3.2.- Xustificante de matrícula no Conservatorio Profesional de Danza no presente curso.3.3.- Currículo artístico do alumno/a solicitante.3.4.- Explicación do curso para o que se solicita a bolsa: nome e enderezo do Centro, denominación e duración do curso.3.5.- Xustificante de matrícula no curso para o que se solicita a bolsa.3.6.- Certificación orixinal dos datos bancarios do solicitante, segundo o modelo aprobado pola Deputación da Coruña. O titular da conta bancaria ten que ser o alumno solicitante.3.7.-Autorización para que a Deputación poida obter as certificacións das administracións tributarias correspondentes e da Tesourería da Seguridade Social nas que se acredite que o solicitante está ao corrente nas súas obrigas tributarias e coa Seguridade Social 3.8.- Declaración doutras axudas solicitadas para o mesmo fin.3.9.- Declaración do titor/a legal de que se responsabiliza de todas as obrigacións derivadas de que o seu fillo/a sexa titular/beneficiario dunha subvención pública Para os premios será necesario a presentación da documentación anterior con excepción dos apartados 3.4 e 3.5 e engadirase unha certificación da nota obtida no presente curso na especialidade de danza clásica. As solicitudes presentaranse de xeito telemático, a través da plataforma SUBTEL, na páxina web da Deputación da Coruña: www.dacoruna. gal. A presentación telemática producirá plenos efectos xurídicos, sempre que a solicitude sexa presentada dentro do prazo establecido. Non se terán por presentadas as solicitudes que se acheguen noutros rexistros. O prazo de presentación das solicitudes é de quince días dende o seguinte ao de publicación desta convocatoria no BOP. A concesión das bolsas e premios realizarase por resolución da Presidencia, despois da proposta do tribunal que será presidido pola deputada presidenta da Comisión de Cultura e Normalización Lingüística, o director do Conservatorio de Danza e dous profesionais da danza. O secretario será o da Deputación ou persoa na que delegue. A composición do tribunal publicarase na páxina web da Deputación con anterioridade á súa reunión, coa finalidade de que se poidan interpor, se é o caso, os recursos legais pertinentes. Para decidir a concesión das bolsas teranse en conta os seguintes aspectos que se valorarán segundo se indica: 7.1.- O currículo académico e o nivel artístico (cualificacións, etc.): ata 50 puntos.7.2.- A importancia e a duración do curso para o que se solicita a bolsa: ata 25 puntos.7.3.- O informe da dirección do Conservatorio de Danza e Música: ata 25 puntos Para a concesión dos tres premios valorarase: 7.4.- Nota na asignatura de danza clásica: ata 50 puntos 7.5.- O currículo académico e o nivel artístico (cualificacións, etc.): ata 25 puntos.7.6.- O informe da dirección do Conservatorio de Danza e Música: ata 25 puntos A resolución da convocatoria darase a coñecer na páxina web da Deputación e no taboleiro de anuncios do Conservatorio Profesional de Danza e producirá os efectos de notificación para as persoas interesadas. Contra a resolución que porá fin á vía administrativa, poderase interpoñer potestativamente o recurso de reposición, no prazo dun mes, dende o día seguinte ao da súa notificación ou o recurso contencioso administrativo, no prazo de dous meses, que se contará dende o día seguinte ao da súa notificación de conformidade co disposto na Lei 39/2015, de 1 de outubro do Procedemento Administrativo Común das Administracións Públicas, sen que poidan interpoñerse simultaneamente ambos os dous recursos. As bolsas de importe superior ou igual a 500 € aboaranse en dous prazos, do seguinte xeito: - O 50%, despois da presentación do xustificante da matrícula no curso para o que se solicita a bolsa. - O 50% restante, despois da presentación da certificación de ter realizado o curso para o que se solicita a bolsa e a acreditación dos gastos correspondentes. As bolsas de importe inferior a 500 € aboaranse nun único pago, despois da presentación da certificación de ter realizado o curso para o que se solicita a bolsa e a acreditación dos gastos correspondentes. Os premios aboaranse nun único pago. Para a percepción do importe da bolsa e dos premios, a persoa beneficiaria deberá estar ao corrente das súas obrigas tributarias e coa Seguridade Social, así mesmo, deberá estar ao corrente das súas obrigas fiscais coa Deputación da Coruña, situación que determinará de oficio a propia Deputación, a través do Servizo Provincial de Recadación. Tendo en conta que a tramitación será telemática: A persoa que presenta a solicitude deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a dita circunstancia á Deputación. Deberán dispoñer de certificado dixital:  a persoa que solicite a bolsa ou o premio, ou  a persoa que a represente perante a Deputación (se é distinta da que solicita a bolsa ou o premio) Estas bolsas e premios serán incompatibles con calquera outra axuda pública ou privada para o mesmo fin. As bolsas deberán xustificarse antes do 31 de outubro de 2019. Despois de transcorrer o prazo que, no parágrafo anterior, se sinala, sen que se acreditase a realización do curso para o que foi concedida a bolsa, a Sección de Cultura e Deportes iniciará o expediente de reintegro do importe percibido en concepto do primeiro prazo da bolsa, de acordo co procedemento establecido na Base 61ª das bases de execución do Orzamento para 2019, segundo o disposto no Título II da Lei 38/2003, xeral de subvencións. Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais. O responsable do tratamento dos datos é a Deputación Provincial da Coruña. A lexitimación para o tratamento dos datos persoais contidos nesta solicitude é o consentimento que o asinante outorga á Deputación Provincial coa súa firma. No caso de que sexa denegado o consentimento para o tratamento dos datos persoais, non poderá presentarse a esta convocatoria por imposibilidade de tramitación da solicitude. O destinatario dos datos é a Deputación Provincial que non cederá datos a terceiros, salvo obriga legal. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas centrais da Deputación sitas na Av. Porto da Coruña, 2, 15003 A Coruña ou ben a través de medios electrónicos, dirixindo un correo ao enderezo delegadodeprotecciondedatos@dacoruna. gal. Pode consultar a política de privacidade da Deputación na dirección //www.dacoruna. gal/avisos/politica-privacidade. Para os casos non previstos nas presentes bases, será de aplicación a Lei 38/2003 Xeral de subvencións, o seu Regulamento aprobado por R. D. 887/2006, a Ordenanza xeral de subvencións e transferencias da Deputación e as Bases de execución do orzamento xeral da Deputación do ano 2019. Os/as participantes nesta convocatoria aceptan en todos os seus termos as presentes bases e a resolución correspondente, sen prexuízo da presentación dos recursos pertinentes. A Coruña, 28 de maio de 2019 O presidente O secretario Valentín González Formoso José Luis Almau Supervia